लेकिन कुछ दिन का बाद हम देखनी कि ओकर हाथ-गोर बढ़े लागल। अब ऊ धीरे-धीरे फइले लागल। एकदिन अइसन आइल कि हमरा घर में ऊ घुसे लागल। धीरे-धीरे हमरा घर के हथिया के हमरा के घर से बाहर निकाल देलस। हमरा घर में आज ऊ नइखे रहत काहे कि कुछ लोग अइसन रहे जे आपन जान दे के भी ओकरा के भगवलस लेकिन ओकरा गइला के बादो हम अपना घर से बाहर दुआरी पर कोने में बानी। जब हम अपना घर में घुसे के चाहेनी तब हमरे घर से कुछ आदमी निकलेलन आ कहेलन कि तहार ईंहा कवनो जगह नइखे। जा बहरी जा। ई सुनके हमार परान सुख गइल। हमरे घर के लइका आपन जान देके जवना खातिर चल गइलें स, ईहो ओही घर के लोग ह जे बहरी भगावता। अब त ई लोग ओही राही के गारी से जाके ले आवता। मिठाई खिआवता बाकिर हमरा घर में हम ना घुस सकीले।
तू पूछबS कि हम के हईं? अब का बताईं? हम हईं - भासा। ना बूझल? अरे हिन्दी नाँव ह हमार, हमार एगो नाँव भोजपुरी ह। हम कवनो अकेला थोरे बानी। हमरा अइसन बहुते लोग बा। बहुते बहिन बारी स।
bho_Deva bho_Deva